CELEX: 62007CN0555
Language: lv
Date: 2007-12-13 00:00:00
Title: Lieta C-555/07: Lūgums sniegt prejudiciālu nolēmumu — Izteikts ar Landesarbeitsgericht Düsseldorf (Vācija) 2007. gada 13. decembra rīkojumu — Seda Kücükdeveci / Swedex GmbH & Co. KG

29.3.2008   
            
            
               LV
            
            
               Eiropas Savienības Oficiālais Vēstnesis
            
            
               C 79/12
            
         Lūgums sniegt prejudiciālu nolēmumu — Izteikts ar Landesarbeitsgericht Düsseldorf (Vācija) 2007. gada 13. decembra rīkojumu — Seda Kücükdeveci/Swedex GmbH & Co. KG
   
   (Lieta C-555/07)
   (2008/C 79/21)
   Tiesvedības valoda — vācu
   Iesniedzējtiesa
   Landesarbeitsgericht Düsseldorf
   Lietas dalībnieki pamata procesā
   
      Prasītājs: Seda Kücükdeveci
   
   
      Atbildētājs: Swedex GmbH & Co. KG
   
   Prejudiciālie jautājumi
   
               1.
            
            
               
                           a)
                        
                        
                           Vai tāds valsts likumdošanā paredzētais [tiesiskais] regulējums, saskaņā ar kuru uzteikuma termiņi, kas darba devējam jāievēro, nodarbinātības laikam pagarinoties, pakāpeniski pagarinās, bet netiek ņemts vērā darba ņēmēja nodarbinātības laiks pirms 25 gadu vecuma, nav pretrunā ar Kopienu tiesībās paredzēto vecuma diskriminācijas aizliegumu, proti, EK primārajām tiesībām vai 2000. gada 27. novembra Direktīvu 2000/78/EK (1)?
                        
                     
                           b)
                        
                        
                           Vai pamatojums tam, ka, uzsakot darbu gados jaunākiem darba ņēmējiem, darba devējam jāievēro tikai pamata uzteikuma termiņš, var būt tas, ka darba devējam tiek piešķirtas tiesības īstenot [savu] komerciālo interesi attiecībā uz personāla ekonomisko elastīgumu, ko [negatīvi] ietekmē ilgāki uzteikuma termiņi, bet gados jaunākiem darba ņēmējiem netiek piešķirts statusa [stabilitātes] un paļāvības aizsardzība [Dispositionsschutz] (kas sakarā ar ilgākiem uzteikuma termiņiem tiek piešķirta gados vecākiem darba ņēmējiem), piemēram, tādēļ ka, ņemot vērā viņu vecumu un/vai mazākas sociālās, ģimenes un privātās saistības, tiek sagaidīts, ka gados jaunāku darba ņēmēju profesionālais un personiskais elastīgums un mobilitāte ir lielāka?
                        
                     
         
               2.
            
            
               Ja atbilde uz 1.a) jautājumu ir apstiprinoša, bet uz 1.b) jautājumu noliedzoša:
               Vai tiesvedībā starp privātpersonām, dalībvalstij nav jāpiemēro likuma noteikumi, kas skaidri ir pretrunā Kopienu tiesībām, vai arī attiecībā uz to ir jāņem vērā paļāvība, kāda ir [personām], kam ir piemērojams spēkā esošais valsts likums, pieņemot, ka sekas attiecībā uz nepiemērojamību iestājas tikai pēc Eiropas Kopienu Tiesas nolēmuma par strīdīgo vai pēc būtības līdzīgo tiesisko regulējumu?
            
         
      (1)  OV L 303, 16. lpp.